### | | | | --- | --- | | | | | --- | | **Byråd** 29. september 2020 Sagsnr. 710-2019-37932 Dok.nr. 710-2020-245283 Sam Carlsen | | 154.                Vedtagelse af Lokalplan nr. 401 Etageboliger på [adresse] i Hadsten og tillæg nr. 16 til Kommuneplan 2017-29 - Åbent

###

|  |  |
| --- | --- |
| Tidl. politisk behandling | BY, 25.02.20, pkt. 26 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til ”Forslag
til lokalplan nr. 401 Etageboliger på [adresse] i Hadsten og tillæg nr. 16 til
Kommuneplan 2017-29”.

Planforslagene har været fremlagt i offentlig høring i
perioden fra 2. marts til 27. april 2020. Der er i perioden indkommet fem høringssvar.

Efterfølgende holdt Planudvalget et naboorienteringsmøde 25.
juni 2020, hvorefter de inviterede naboer fik yderligere 14 dage til at
indsende høringssvar. På baggrund af naboorienteringsmødet blev der indsendt
yderligere tre høringssvar. Det ene er et samlet høringssvar fra 17 husstande.
De øvrige to høringssvar er fra to naboer, der også deltog i mødet.

Høringssvarene er beskrevet i vedhæftede bilag sammen med
Teknik og Miljøs kommentarer og indstilling. Den fulde ordlyd af høringssvarene
er også vedhæftet.

Formålet med lokalplanen er at skabe mulighed for en
fortætning og tilføre nye boligformer i midtbyen i overensstemmelse med ”Hadsten
midtbyplan”, som Byrådet vedtog 24. september 2019. I lokalplanen fastlægges
placering, omfang og udformning af ny bebyggelse for at sikre, at den
fremtidige bebyggelse gennem udformning og materialevalg tilpasses det
omkringliggende område.

Ønsket
om at opføre højere og tættere byggeri falder godt i tråd med hensigten i
”Plan- og bæredygtighedsstrategi 2030+”, som Byrådet vedtog i november 2019
efter afsluttet høring. Både ”Anna Jakobsen og bæredygtighedsstrategi 2030+” og
”Hadsten midtbyplan” sigter mod flere bynære boliger, øget fortætning i
hovedbyerne samt et mere varieret boligudbud.

Med "Tillæg nr. 16 til Kommuneplan 2017-29" udlægges
et nyt rammeområde til boligformål, 1.BO.30,
hvor der gives mulighed for at opføre boliger i maksimalt 5 etager og 16 meters
højde og en bebyggelsesprocent på 80. Samtidig
aflyses rammeområde 1.OF.4.

**VURDERING**

I den ordinære høringsperiode er der kommet høringssvar fra
følgende:

[adresse], Favrskov Provsti og Hadsten Menighedsråd.

Høringssvarene omhandler:

·
Bekymring for at miste parkeringspladserne på grunden Kirkevej 8,
der benyttes af kirkegængere

·
Byggeriets højde i forhold til kirken

·
Indblik til kirkens arealer.

To høringssvar fra naboer til lokalplanområdet, der
overordnet omhandler følgende emner:

·
Byggeriets indpasning i det eksisterende boligområde

·
Indbliksgener

·
Skyggekast

·
Byggeriets volumen, der vil ændre udsigten fra deres boliger

·
Øget trafikbelastning på [adresse] og [adresse].

Det femte høringssvar omhandler holdninger til byggestilen
og arkitekturen.

I den forlængede høringsperiode er der kommet høringssvar
fra 17 naboer, der har indsendt en uddybning af det tidligere fremsendte
høringssvar.

I høringssvaret understreges det, at naboerne:

·
Ønsker, at byggeri opføres i maks. tre etager og at
bebyggelsesprocenten nedsættes

·
Er indforstået med, at byggefelterne kan udvides og de grønne
arealer kan indskrænkes

·
Støtter Provstiets ønske om eventuelt at købe en del af
lokalplanområdet og anvende det til parkering.

I de øvrige to høringssvar fra naboer opfordres til
henholdsvis. at:

·
Byggeriet opføres i maks. to etager og der bygges færre boliger

·
Nogle af de høje træer på grunden bevares for at skærme for
indblik.

Høringssvarene giver anledning til indstilling om følgende
ændringer i lokalplanen:

·
At etageantallet fastsættes til fire i begge byggefelter og at
tagkoten på det bageste byggefelt fastsættes til kote 42,5

·
At der tilføjes en bestemmelse om, at facaderne på den øverste
etage skal trækkes minimum 1,5 meter tilbage i forhold til facaderne på de
øvrige etager.

Konkrete rettelser:

Lokalplankortet rettes så det maksimale etageantal på det
bageste byggefelt er fire og den maksimale tagkote er 42,5.

Der tilføjes en ny bestemmelse om, at:

*Facaderne på den fjerde etage skal trækkes minimum 1,5
meter tilbage i forhold til de øvrige facader.*

*Opføres bebyggelsen med fladt tag må der ikke være
tagudhæng. Der må dog etableres solafskærmning i form af pergola eller lignende
på 1/4 af den samlede tagkant.*

**ØKONOMI**

Lokalplanen har ingen direkte økonomiske konsekvenser for
Favrskov Kommune.

På sigt kan der forventes en salgsindtægt af arealet, som er
kommunalt ejet. Der vil blive fremlagt en separat sag herom til politisk
behandling.

**INDDRAGELSE**

Planforslagene har i overensstemmelse med planloven været
fremlagt i offentlig høring i otte uger i perioden fra 2. marts til 27. april
2020.

Desuden har der som følge af COVID-19 situationen været
afholdt et naboorienteringsmøde 25. juni 2020, hvorefter de inviterede naboer
havde yderligere 14 dage til at indsende høringssvar.

Teknik og Miljø tilbyder
Provstiet og Hadsten Menighedsråd en dialog om parkeringsudfordringen ved
kirken.

**INDSTILLING**

Direktøren for Teknik og Miljø indstiller til Byrådet:

1.     At
”Lokalplan nr. 401 Etageboliger på [adresse] i Hadsten og tillæg nr. 16 til
Kommuneplan 2017-29” vedtages med de foreslåede ændringer.

**BESLUTNING**

***Planudvalget, 1. september 2020:***

Fraværende:Ingen

Indstilles godkendt.

***Økonomiudvalget, 22. september 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Indkomne høringssvar | 710-2020-196873 |
| Vurdering af indkomne høringssvar | 710-2020-140571 |
| Revideret lokalplankort | 710-2020-217409 |
| Forslag til lokalplan nr. 401 Etageboliger på [adresse] i [adresse] 710-2020-15322 |